**Oplandenes redaktørforening**

**Årsberetning for perioden 02. juni 2015 – 30. mai 2017**

Styret har i perioden bestått av:

Leder: Torbjørn Moen. «Valdres»

Kasserer: Gunnar Østmo, Østlendingen

Sekretær: Annika Birkelund, Hadeland

Vara 1: Tom Roger Hæhre, Glåmdalen

Vara 2: Anne Stokke, GD

Valgkomite: Hallvard Grotli, GD, Jon Olav Andersen, Gjøvik/Toten Blad,  Ivar Bae, Ringsaker Blad

Revisor: Øyvind Ludvigsen, Amedia/OA

Siste årsmøte var 2. juni 2015 på Gjøvik. Vi har således ikke gjennomført årsmøte i 2016 grunnet manglende oppslutning. I forlengelsen av årsmøtet på Gjøvik i 2015 hadde vi innledning ved amanuensis Jens Barland ved Høgskolen på Gjøvik. Tittel på hans foredrag var «Den digitale  transformasjonens muligheter».

Vi har slitt med å holde aktivitetsnivået oppe de siste årene og noen aktiviteter er avlyst grunnet liten oppslutning. Oplandenes redaktørforening har lange tradisjoner for blant annet å arrangere studieturer. Siste studietur vi gjennomførte gikk til Brussel i februar 2016. I oktober i år er det igjen aktuelt å arrangere studietur, denne gang planlagt til London. For å sikre større oppslutning omkring turen samarbeider vi med redaktørforeningen for Østfold. De opplever litt av samme situasjon som oss. Dette er også et opplegg vi er oppmuntret til av NR.

Vi arrangerte både i 2015 og 2016 «julemøter» med relativt  bra oppslutning. I 2015 var dette på Prøysenhuset den 10. des. Innledning ved Inger Johanne Solli, presentasjon av nye redaktører og omvisning i Prøysenhuset samt kulturinnslag til julebuffeten som ble servert.

I 2016 var julemøtet på Lillehammer med GD som vertskap med orienteringer fra de respektive aviser m.v. I etterkant var det julemiddag på Lillehammer hotell.

10. november 2016  hadde vi møte med den nye politiledelsen på Hamar med deltakelse fra mange av avisene. Et nytt oppfølgingsmøte er planlagt til etter ferien. Dialogmøtene med politiledelsen startet som et «prosjekt» i 2012 da med ledelsen ved Vestoppland politikammer.

Regionleder har deltatt på regionledersamlingen i regi av NR både i  2015 og 2016. Disse holdes i forkant av høstmøtene og er viktige møteplasser der en blant anna får innsikt i aktiviteten i de respektive foreningene. Det er en kjent sak at mange regionlederforeninger sliter med aktiviteten mens noen også har lykkes bra. Dersom vi i større grad skal lykkes framover er vi avhengig av at våre medlemmer ser verdien av et slikt felles møtepunkt for avisredaktørene i innlandet. Jeg vil mene vi trenger det.

Oplandenes redaktørforening har 44 medlemmer, og f.t. 8 pensjonistmedlemmer. Det er NR som nå står for innkrevinga av kontingenten som i etterkant overføres regionforeningene, f.t. kr. 1500 per medlem og noe mindre for pensjonistmedlemmene.

Vi har god økonomi som blant kommer medlemmene til gode i form av lave egenandeler, blant anna gratis juletilstelning.

Fagernes 30. mai 2017 Torbjørn Moen /s/